Hugo Distler
Store norske leksikon,Kunst og estetikk,Musikk,Klassisk musikk,Kirkemusikk
Hugo Distler var en tysk komponist. Distlers historiske innsats ligger innen kirkemusikken, der han ut fra en strengt liturgisk grunnholdning arbeidet for en fornyelse. Stilistisk søkte han en sammensmelting av elementer fra samtidens neoklassiske stil og gammel kirkemusikk, særlig gregoriansk sang, reformasjonstidens koral og Heinrich Schütz.
Distlers innflytelse har gått langt utover Tyskland, og har for eksempel vært stor i etterkrigstidens norske kirkemusikk, blant annet for Musica Sacra.Av kirkelige verker kan nevnes Der Jahrkreis (52 motetter, 1933), Choral-Passion (1933), Die Weihnachtsgeschichte (1933) og Geistliche Chormusik (1934–41), av profane verker er en cembalokonsert (1936) og Mörike-Chorliederbuch (1939) de mest sentrale.Han studerte med blant andre Hermann Grabner og Günther Ramin. I 1940 ble han professor ved musikkhøyskolen i Berlin. Distler begikk selvmord i 1942. Les mer i Store norske leksikon modernisme – musikk kirkemusikk